Diari Oficial de la Generalitat Valenciana


Sumari del DOGV 9476, del 23-11-2022 (2022/10230)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, l'autorització administrativa prèvia, l'autorització administrativa de construcció i ocupació de vies pecuàries, corresponents a una central fotovoltaica denominada «FV Marruecos» i la seua infraestructura d'evacuació, amb potència a instal·lar de 2,980395 MW, en el terme municipal d'Elx (Alacant). Expedient ATALFE/2020/78.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10769


Data del document
:   04-11-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, l'autorització administrativa prèvia, l'autorització administrativa de construcció i ocupació de vies pecuàries, corresponents a una central fotovoltaica denominada «FV Marruecos» i la seua infraestructura d'evacuació, amb potència a instal·lar de 2,980395 MW, en el terme municipal d'Elx (Alacant). Expedient ATALFE/2020/78. [2022/10608]  
  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent;  
- la Llei 24/2013, de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i d'ocupació de vies pecuàries de la instal·lació elèctrica que s'indica:  
Peticionari: Fotovoltaica Marruecos, SL, NIF R14580030 i amb domicili social al carrer Ronda Sur, 24, CP 16597 Motilla del Palancar (Conca)  
Tipus de central elèctrica: central fotovoltaica denominada Marruecos, amb potència màxima total dels mòduls fotovoltaics (pic): 2.980,395 kWp, potència nominal dels inversors: 3.300 kW i capacitat d'accés concedida: 2.800 kW, incloses les infraestructures d'evacuació d'aquesta.  
Emplaçament de grups generadors: Polígon 157, parcel·la 165 del terme municipal d'Elx (ALACANT)  
Emplaçament de la infraestructura d'evacuació: Polígon 157, parcel·les 165 i 166 del terme municipal d'Elx (ALACANT)  
La resta de la infraestructura d'evacuació és compartida amb la planta solar fotovoltaica «FV Júpiter», el promotor de la qual és «Fotovoltaica Júpiter, SL». La informació pública d'aquesta instal·lació, amb número d'expedient ATALFE/2020/81, que inclou el centre de lliurament comú i la línia d'evacuació compartida, es va realitzar en el Butlletí Oficial de la Província d'Alacant amb data 20 de maig de 2022.  
  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: Projecte d'instal·lació solar fotovoltaica «FV Marruecos» de 2,980395 MWp (potència instal·lada) - 3,3 MWn (potència en inversors) mitjançant seguidor 1 eix.  
- Estudi d'integració paisatgística.  
- Estudi hidrològic.  
- Memòria arqueològica.  
- Memòria justificativa del compliment dels criteris del Decret llei 14/2020.  
  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Separates dirigides a:  
o Conselleria d'Agricultura, Desenvolupament Rural, Emergència Climàtica i Transició Ecològica.  
o Conselleria de Política Territorial, Obres Públiques i Mobilitat. Direcció General de Política Territorial i Paisatge.  
o Ajuntament d'Elx.  
o Confederació Hidrogràfica del Xúquer, OA  
o I-DE REDES ELÉCTRICAS INTELIGENTES, SAU.  
o Fundació Cultural Miguel Hernández  
o Federació d'Esports de Muntanya i Escalada de la Comunitat Valenciana  
Pressupost: 1.204.174,70 -  
Característiques principals:  
Instal·lació fotovoltaica: La central fotovoltaica denominada «FV Marruecos», de potència màxima total de mòduls fotovoltaics (pic) de 2,980395 MWp, de potència nominal d'inversors de 3,3 MW i capacitat d'accés concedida de 2,8 MW, està composta per un camp generador de 6.021 mòduls fotovoltaics de 495 Wp, amb 92 seguidors a un eix. Aquests mòduls fotovoltaics es connecten amb 1 inversor de 3.300 kW i un transformador 20/0,6kV de 3.000 kVA. Això suposa una potència instal·lada de mòduls de 2.980,395 kW, encara que la potència de l'inversor estarà limitada a la capacitat d'accés concedida de 2,8 MW mitjançant un sistema de control extern (PPC) L'inversor es connecta al seu torn amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesura (CPM) a través d'una línia subterrània de 99 m de longitud i conductor Al RHZ1 12/20 kV H16 3x(1x150) mm².  
Línia elèctrica subterrània d'evacuació de 20 kV, de 224 m de longitud i conductor Al RHZ1 12/20 kV H16 3x(1x150) mm², entre el CPM, situat en la parcel·la 165 del polígon 157 del terme municipal d'Elx, i el centre de lliurament, situat en la parcel·la 166 del polígon 157 del terme municipal d'Elx. D'aquest centre de lliurament, compartit amb la planta FV JUPITER, amb número d'expedient ATALFE/2020/81, i tramitat per aquest, partirà una línia comuna d'evacuació que evacuarà l'energia de totes dues plantes fins a la subestació ST Saladas 220/20 kV, i que també està tramitada per l'expedient ATALFE/2020/81.  
  
El punt de connexió de la central amb la xarxa de distribució es realitzarà en les barres de 20 kV de la subestació ST Saladas 220/20 kV mitjançant la infraestructura comuna d'evacuació esmentada.  
Finalitat: Generació d'energia elèctrica mitjançant una instal·lació solar fotovoltaica, així com l'evacuació d'aquesta a la xarxa de distribució d'energia elèctrica.  
Les vies pecuàries sobre les quals se sol·licita l'ocupació temporal són les següents:  
- Assagador del Molí Nou  
El projecte compta amb un informe de determinació d'afeccions ambientals emés per la Direcció General de Qualitat i Educació Ambiental de data 28 d'octubre de 2022, segons el que s'estableix en l'article 19bis del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent, en què es resol la continuació del procediment per no apreciar-se efectes significatius sobre el medi ambient que requerisquen el sotmetiment a un procediment d'avaluació ambiental. Aquest informe es troba exposat per a consulta pública en l'adreça electrònica següent: https://agroambient.gva.es/es/web/evaluacion-ambiental/seguiment-d-expedients-d-avaluacio-d-impacte-ambiental-  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al C/Churruca, 29, CP 03101 Alacant, així com dirigir al servei territorial esmentat les al·legacions que es consideren oportunes en el termini de quinze (15) dies hàbils comptadors a partir de l'endemà de la publicació d'aquest anunci, les quals es podran presentar per via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15354&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 4 de novembre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.